open-index/open-wikipedia-markdown huggingface dataset:
Ingebjørg Kosmo

**Ingebjørg Kosmo** (født 1966) er en norsk operasanger (mezzosopran) fra Fauske. Hun studerte på Musikkonservatoriet i Trondheim og Operahøgskolen i Oslo og har vært knyttet til Den norske opera siden 1997. Hun har vært solist med Berliner Philharmoniker, festspillene i Salzburg, Proms i Royal Albert Hall og gitt stemme til Anitra i Bergen Filharmoniske Orkesters innspilling av Peer Gynt. 

Hun var gift med operasjef Bjørn Simensen. Jørgen Kosmo var hennes onkel.

## Roller
Noen av rollene hun har hatt
* Carmen
* Octavian i Rosenkavaleren 
* Komponisten i Ariadne auf Naxos 
* Idamante i Idomeneo 
* Donna Elvira i Don Giovanni 
* Dorabella i Così fan tutte 
* Sylva Varescu i Csardasfyrstinnen 
* Gudrun Skjeggesdatter i Søderlinds Olav Tryggvason 
* Charlotte i Werther 
* Sextus i Julius Cæsar
* Eboli i Don Carlo 
* Ellida i Søderlinds opera Fruen fra havet.  
* Marcellina i Figaros bryllup
* Bianca i The Rape of Lucretia 
* Antonias mor i Hoffmanns eventyr
* Mor Åse/Gamle Solveig i Peer Gynt 
* Suzuki i Madama Butterfly

## Heder
* Den norske Operas Venners Talentpris
* Essoprisen 
* Flagstadprisen

## Diskografi
* Mamma synger - sanger som går i arv 2013

## Referanser


## Eksterne lenker
* Ingebjørg Kosmo hos Operaklubben
Kåre Tveit

**Kåre Tveit** (1921–1992) var en norsk maler, bosatt i Arendal. 

Han blir i boka *Sørlandet og malerne* av Gunvald Opstad, beskrevet som en vár kolorist, en stille dyrker av pastellfarger og jordfarger. Maleriene hans er også beskrevet som dansk-inspirerte, med store flater og myke toner i brunt og oker, grønt og grått.

Tveit har utdannelse fra Statens håndverks- og kunstindustriskole i Oslo (1941-45). Etter krigen deltok han på en studietur til Danmark med akademielevene. Her lot han seg inspirere av dansk natur og kunstmiljø, og særlig kunstmaler Edward Weie og den svenske kunstneren Karl Isakson gjorde inntrykk på ham. I perioden 1947-1972 deltok han sju ganger på Høstutstillingen. Han deltok 12 ganger på Sørlandsutstillingen i årene 1969-1983, og på Unge Kunstneres Samfunns vårutstilling deltok han åtte ganger i perioden 1957-1973. Han er blant annet innkjøpt av Nasjonalgalleriet i Oslo, Riksgalleriet, Norsk kulturråd, Oslo kommunes kunstsamlinger og Trøndelag kunstgalleri. I tillegg til en rekke stipender, mottok han også Statens garantiinntekt fra 1977.

Kåre Tveit har hatt stor betydning for utviklingen av kunstmiljøet på Sørlandet, og han var aktiv i Arendal malerklubb. Det ble sagt at en periode malte alle medlemmene i malerklubben som Kåre Tveit.
Han malte en rekke landskaps- og strandmotiver fra Sørlandet og Tjøme. Blant mange av hans sørlandske skildringer, finnes et vinterbilde fra 1948 – et gråtonelandskap med røde og gule hus fra Songe i Arendal. Et annet stemningsfullt bilde er Nasjonalgalleriets «Sommerkveld, Vindholmen» fra 1959, som viser sjøen omkranset av grønne trær og åser.

Tveit var medlem av Unge Kunstneres Samfund og Bildende Sørlandskunstnere. Han var også jurymedlem ved Sørlandsutstillingen i 1972-73, 1976-78 og varamedlem 1970-71.

Bomuldsfabriken Kunsthall i Arendal markerte i 2021 hundreårsdagen for Kåre Tveits fødsel med utstillingen og utgivelsen "Kåre Tveit - modernisten fra Arendal". 

## Referanser
Skiphelle

**Skiphelle** er en strand nær Drøbak. Stranden ligger i det som kalles «Skiphellebukta», og befinner seg nær Elle fyr. Navnet Skiphelle betyr «flatt berg brukt som lasteplass for skip».
Stranden er et populært badested, men er og et område for dykkerinteresserte. Utenfor stranden befinner det seg deler av dekklasten fra DS «Donau» - mellom åtte og ni lastebiler samt en motorsykkel med sidevogn. Litt sør for stranden ligger og restene av MS «Sørland».

## Vikingfunn
I området rundt Skiphelle er det funnet tre nøstvetboplasser. I tillegg er det funnet en gravhaug fra vikingtiden, og et jernaldergravfelt.
Nøstvetfunnene tyder på at det har vært folk i området i over 6000 år, og funnene ligger ca. 60 meter over havet, noe som ville vært nær den daværende strandkanten.
Sør for Skiphellebukta finner man og en jernaldergravhaug som inneholder en mann begravet med blant annet jernsverd. 
## Se også
* DS «Donau»
* MS «Sørland»
## Referanser
Ferjesambandet Fogn–Judaberg–Nedstrand–Jelsa

**Fogn–Judaberg–Nedstrand–Jelsa** er et ferjesamband som krysser Finnøyfjorden, Vestre Ombofjorden, Nedstrandsfjorden og Jelsafjorden i Ryfylke. Det betjener ferjekaiene  Fogn, Judaberg, Halsnøy, Eidssund og Helgøy i Finnøy kommune, Nedstrand i Tysvær, og Hebnes, Foldøy og Jelsa i Suldal. Sambandet er del av fylkesvei 519 og drives i dag av rederiet Norled.

Sambandets strekninger blir betjent av MF «Sjernarøy» og MF «Foldøy». Hovedsambandet Judaberg–Helgøy med 15 avganger daglig mandag–lørdag.

## Ferjer som har trafikkert sambandet

* MF «Utstein», MF «Solbakk» og MF «Tau» (III). Gikk i sambandet fram til 1996.
* MF «Solbakk» og MF «Tau» (III). Gikk i sambandet fra 1996 til 1999.
* MF «Sjernarøy» (II) og MF «Foldøy» (II). Gikk i sambandet fra 1999 til 2020.
* MF «Hidle» og MF «Ombo». Har gått i sambandet siden 2020.

## Referanser
Myrsildre

**Myrsildre** (*Saxifraga hirculus*) er en flerårig urt i sildrefamilien. 

Den blir opptil 30&nbsp;cm høy og vokser i glisne tuer. Stengelen er opprett med spredte blad og er ikke forgrenet. Det er ingen bladrosett ved basis. Bladene er lansettformede, helrandede og med brune hår nederst. Noen få blomster sitter sammen i toppen av stengelen. De er 20–30&nbsp;mm store og sterkt gule, av og til med røde flekker. Planten vokser på våt grasmyr og ved kilder på kalkrik grunn.

Myrsildre har en sirkumpolar utbredelse i nordlige strøk, og både utseende og kromosomtall varierer. Antall underarter er omstridt, men *Panarctic Flora* følger Hedberg (1992) og anerkjenner fire. **Stor myrsildre** (subsp. *hirculus*) er tetraploid og har en boreal utbredelse i Europa, Sibir, Alaska og svært spredt i Canada østover til Hudsonbukta. I Europa finnes den vestover til Irland og sørover til Alpene og Kaukasus. **Polarmyrsildre** (subsp. *compacta*) er også tetraploid og er utbredt på Øst-Grønland, Island, Svalbard, nordøst i europeisk Russland, Sibir, den russiske stillehavskysten, Alaska og lengst nordvest i Canada. Den diploide subsp. *propinqua* finnes i østlige Tsjukotka, Alaska, Canada og nordvestlige Grønland, og den dipolide subsp. *coloradensis* er begrenset til Colorado i vestlige USA.

I Norge er myrsildre en rødlistet og fredet art. Den sterke tilbakegangen skyldes trolig myrgrøfting, vassdragsregulering og terrengkjøring. Planten er hovedsakelig kjent fra spredte funn i Troms og Finnmark, men er også funnet ett sted i Rogaland. Plantene på det norske fastlandet tilhører subsp. *hirculus*. En forekomst ved Alta tilhørte kanskje subsp. *compacta*, men den ble ødelagt av vegbygging i 2014. På Svalbard inkludert Bjørnøya er subsp. *compacta* vanlig.

Arten er i tilbakegang også andre steder i Europa og er listet som strengt beskyttet planteart i Bernkonvensjonens appendiks I.

## Referanser




## Eksterne lenker

* 
* Svalbards flora - ''Saxifraga hirculus'' L.
Ellingsen (slekt fra Meløy)

**Ellingsen** er en norsk slekt fra Meløy i Nordland som stammer fra skipperen Elling Kristoffersen (1676–1730) fra Nedre Valla i Meløy. Etterkommere bodde i bl.a. Fiskevåg og Sortland og var virksomme innen bl.a. handel, fiskeri og sjøfart. Slekten har blitt beskrevet som en «nordlandsslekt». Elling Kristoffersen fikk et stort antall etterkommere.

I 1883 stiftet Christoffer Gerhard Ellingsen og sønnene Karl og Jens Ellingsen et aksjeselskap med sikte på å skaffe et større skip. Året etter fikk selskapet navnet Dampskibet Hindøs interessentskap, og i 1893 ble navnet Hindø Dampskibsselskap A/S. Selskapets kontor flyttet i 1899 fra Kvitnes til Sigerfjord i Sortland. Jens Ellingsen var far til Arne Ellingsen fra Sigerfjord (1889-1965), gift med Andrea Sofie Munch (1896–1980). 

I slektsbøkene *Slægten Benkestok* og *Slekten Ellingsen. En gren av slekten Benkestok* står det at familien er en gren av Benkestokfamilien. Benkestok regnes som utdød i mannslinjen, men har svært mange etterkommere gjennom kvinneledd. Ifølge slektsbøkene var stamfaren Elling Kristoffersen  på sin mors side oldebarn av Margrethe Jonsdatter Benkestok (f. 1585).

## Referanser


## Litteratur
*Charles Ellingsen (1990): *Slekten Ellingsen. En gren av slekten Benkestok*
*Wilhelmine Brandt (1904): *Slægten Benkestok*. Christiania: Parmann & Co
Volha Talayeva

**Volha Talayeva** (født 6. januar 1987) er en belarusisk skøyteløper som konkurrerer i kortbaneløp. Hun representerte landet sitt i Vinter-OL 2014 i Sotsji, der hennes beste resultat var nummer 32 på 1500 meter. 

## Referanser


## Eksterne lenker
*
Kateřina Novotná

**Kateřina Novotná** (født 12. august 1984) er en tsjekkisk skøyteløper som konkurrerer i både kortbaneløp og langbaneløp. Hun representerte landet sitt under Vinter-OL 2014 i Sotsji, der hennes beste resultat var nummer 31 på 1500 meter kortbane. 

## Personlige rekorder (langbane)

## Referanser


## Eksterne lenker
*
Zsófia Kónya

**Zsófia Kónya** (født 6. februar 1995) er en ungarsk skøyteløper som konkurrerer i kortbaneløp. Hun representerte landet sitt under Vinter-OL 2014 i Sotsji, der hennes beste resultat var nummer 30 på 1500 meter. 

Under Vinter-OL 2022 i Beijing, tok hun bronse på 2000 meter blandet stafett. 

## Referanser


## Eksterne lenker
*
Ayuko Ito

**Ayuko Ito** (født 29. september 1986) er en japansk skøyteløper som konkurrerer i kortbaneløp. Hun representerte landet sitt under Vinter-OL 2014 i Sotsji, der hennes beste individuelle resultat var nummer 18 på 1500 meter. 

## Referanser


## Eksterne lenker
*
Bonnie Hunt

**Bonnie Lynne Hunt** (født 22. september 1961 i Chicago, Illinois) er en amerikansk ståoppkomiker, skuespiller, forfatter, filmregissør, filmprodusent, talk show-vert og stemmeartist. Hun har spilt i blant annet *[[Rain Man]]*, *[[Beethoven (film)|Beethoven]]*, *[[Beethovens andre]]*, *[[Jumanji]]*, *[[Jerry Maguire]]*, *[[Den grønne mil]]*, *[[Dusinet fullt]]* og *[[Dusinet fullt 2]]*. Hunt har gitt stemme til ulike rollefigurer i animasjonsfilmene *[[Småkryp]]*, *[[Monsterbedriften]]*, *[[Monsteruniversitetet]]*, *[[Toy Story 3]]*, *[[Biler (film)|Biler]]* og *[[Biler 2]]*. Hun har også hatt en rolle i *[[Grand (TV-serie)|Grand]]* og *[[Davis Rules]]*, i tillegg til å bidratt effektivt bak kulissene til *The Building*, *Bonnie* og Emmy-nominerte *Life with Bonnie*. Fra 2008 til 2010 har hun vært vert i talkshowet *[[The Bonnie Hunt Show]]*. For rollen i *Jumanji* vant hun en Saturn Award for beste kvinnelige birolle.

Hunt er datteren til Robert Edward Hunt som var elektriker, og Alice E. Hunt (født Jatczak) som var husmor. Faren hennes var av irsk og belgisk opphav, mens moren hennes var av polsk herkomst. Hun vokste opp i en stor katolsk familie, og har tre eldre brødre som heter Patrick, Kevin og Tom, to eldre søstre som heter Cathy og Carol, og en yngre søster som heter Mary. Hjembyen er Chicago, og hun er en ivrig tilhenger av baseball-aktiviteten der. Hun har også blitt æresmedlem i kreftorganisasjonen Multiple Myeloma Research Foundation (MMRF).

På 1990-tallet ble hun tilbudt en plass i det amerikanske humorprogrammet *[[Saturday Night Live]]*, men hun takket nei. Hun takket også nei til en av rollene i situasjonskomedien *[[Designing Women]]* for å heller spille i *[[Davis Rules]]*. Ved tusenårsskiftet hadde hun regissert, skrevet og spilt en rolle i den romantiske komedien *[[Return to Me]]*. Filmen fikk mye ros fra kritikere, og var basert på Hunts oppvekst i Chicago.

## Filmografi
* 1988 - *[[Rain Man]]* - Sally Dibbs
* 1992 - *[[Beethoven (film)|Beethoven]]* - Alice Newton
* 1993 - *[[Dave]]* - Gids Witte Huis
* 1993 - *[[Beethovens andre]]* - Alice Newton
* 1994 - *[[Only You]]* - Kate Corvatch
* 1995 - *[[Now and Then]]* - Mrs. DeWitt
* 1995 - *[[Jumanji]]* - Sarah Whittle / Mevrouw Serena
* 1996 - *[[Jerry Maguire]]* - Laurel Boyd
* 1999 - *[[Random Hearts]]* - Wendy Judd
* 1999 - *[[Den grønne mil]]* - Jan Edgecomb
* 2003 - *[[Dusinet fullt]]* - Kate Baker
* 2005 - *[[Dusinet fullt 2]]* - Kate Baker

### Stemme
* 1998 - *[[Småkryp]]* - Rosie
* 2001 - *[[Monsterbedriften]]* - Mrs. Flint
* 2006 - *[[Biler (film)|Biler]]* - Sally Carrera
* 2010 - *[[Toy Story 3]]* - Dolly
* 2011 - *[[Biler 2]]* - Sally Carrera
* 2013 - *[[Monsteruniversitetet]]* - Karen Graves

## Referanser




## Eksterne lenker
*
Love Thing

***Love Thing*** kan sikte til:

* «Love Thing (sang)», en sang med Tina Turner
* «Love Thing (video)», en video med Tina Turner
Skjetlein videregående skole

**Skjetlein videregående skole** er en videregående landbruksskole på Leinstrand i Trøndelag. Skjetlein videregående skole er Trøndelags største videregående skole med hovedfokus på utdanning innen landbruk. Skolen består av totalt 15 forskjellige bygg og 700 mål innmark.

Den har tidligere hatt navn som *Skjetlein landbruksskole* og *Skjetlein jordbruksskole*.

## Tilbud
* Naturbruk 
* Bygg- og anleggsteknikk 
* Generell studiekompetanse:
** Studieforberedende Vg3 innenfor naturbruk  
** Påbygging til generell studiekompetanse etter yrkeskompetanse 
* Særskilt tilrettelagt opplæring (STO) 
* Teknologi og industrifag

## Litteratur
*

## Eksterne lenker
*
Elísa Viðarsdóttir

**Elísa Viðarsdóttir** (født 26. mai 1991 i Vestmannaeyjar) er en islandsk fotballspiller. Viðarsdóttir, som er forsvarsspiller, spiller for Kristianstads DFF i Damallsvenskan, samt for Islands kvinnelandslag i fotball.

## Klubbkarriere
Viðarsdóttir startet karrieren i ÍBV, og spilte sin første seriekamp for klubben i Úrvalsdeild 2011.

### Kristianstads DFF
Kristianstads DFF, hvor søsteren Margrét Lára Viðarsdóttir spiller, hadde Viðarsdóttir inne til prøvespill i forkant av 2013-sesongen av Damallsvenskan. Hun spilte en vennskapskamp for klubben, men treneren gav uttrykk for at de ikke hadde planer om å gi henne fast kontrakt. Hun signerte imidlertid for klubben januar 2014, på et tidspunkt søsteren hadde fødselspermisjon.

## Landslagskarriere
Viðarsdóttir spilte sin første kamp for det islandske landslaget 29. februar 2012, da Island tapte 0–1 for Tyskland. Viðarsdóttir var også en del av Islands tropp til EM i 2013, hvor Island tok seg til kvartfinalen.

## Privat
Viðarsdóttir er fotballspilleren Margrét Lára Viðarsdóttirs yngre søster.

## Referanser


## Eksterne lenker
* 
*  Elísa Viðarsdóttir på KSÍs hjemmeside
Ferjesambandet Duesund–Masfjordnes

**Duesund–Masfjordnes** er et ferjesamband i Masfjorden kommune over Sandnesosen. Det er del av fylkesvei 570 og forbinder Duesund og Masfjordnes ferjekaier med ei kabelferje. Sambandet drives av Wergelandgruppa, og er den eneste kabelferja på primær fylkesvei i Norge. Fra 1. januar 2019 benyttes den nasjonale AutoPASS for ferje ordningen som driftes av Skyttel AS til betaling.

Sambandet er på 750 m og blir betjent av KF «Fjon M» 24 ganger daglig om hverdagen. 2014 var årsdøgntrafikken 152 kjøretøy.

## Referanser


## Eksterne lenker
* Forbrukertest av sambandet, utført av NRK Hordaland i 2016.
Patrycja Maliszewska

**Patrycja Maliszewska** (født 22. juli 1989) er en polsk skøyteløper som konkurrerer i kortbaneløp. Hun representerte landet sitt i Vinter-OL 2014 i Sotsji, der hennes beste individuelle resultat var nummer 14 på 1000 meter. 

## Referanser


## Eksterne lenker
*
Kjetta som var så fæl til å ete

**«Kjetta som var så fæl til å ete»** (1841–1844) er et norsk folkeeventyr, i undersjangeren remseeventyr, som inngår i samlingen Norske folkeeventyr og ble ført i pennen av Peter Christen Asbjørnsen. Også Jørgen Moe og flere andre har bidratt til boka, blant andre Theodor Kittelsen og Erik Werenskiold med illustrasjoner.

Betegnelsen *kjette* beskriver en hunnkatt. Eventyret ligner mye på andre remsefortellinger, som for eksempel «Stormaga-pis», «Musi som hadde ete så lite», «Musa som åt så mykje» og «Katta som åt opp eit smørstykke»

## Handling
Eventyret innledes sånn: «Det var en gang en mann som hadde ei kjette, og den var så fælende stor og slem til å ete at han ikke kunne ha henne lenger. Så skulle hun til elvs med en stein om halsen; men før hun skulle avsted, fikk hun et mål mat. Kjerringa satte til henne et grautfat og et lite trau matfett. Det rev hun i seg, og satte av gårde ut gjennom glaset. Der sto mannen på låven og tresket.

"God dag, du mann i huset," sa kjetta.

"God dag, du kjette," sa mannen; "har du fått deg noe mat i dag?" sa han.

"Å, jeg har fått et lite grann, men jeg er mest fastende," sa kjetta; "det var bare et grautfat og et fett-trau, og huskom meg, tar jeg ikke deg og," sa hun, og så tok hun og åt opp mannen.

Da hun hadde gjort det, gikk hun i fjøset; der satt kjerringa og melket. "God dag, du kjerring i fjøset," sa kjetta.»

og så videre.


Fil:Kjetta som var så fæl til å ete 1.jpg|
Fil:Kjetta som var så fæl til å ete.jpg|

## Referanser
Lara van Ruijven

**Lara van Ruijven** (1992–2020) var en nederlandsk skøyteløper som konkurrerte i kortbaneløp. Hun representerte landet sitt under Vinter-OL 2014 i Sotsji, der hennes beste individuelle resultat var nummer 17 på 500 meter. 

Hun tok bronse under Vinter-OL 2018.

## Referanser


## Eksterne lenker
* 
* 
* 
*  Lara van Ruijven på ISU sine nettsider. (noen resultater)
* 
*
Charlotte Gilmartin

**Charlotte Gilmartin** (født 3. juli 1990) er en britisk skøyteløper som konkurrerer i kortbaneløp. Hun representerte landet sitt under Vinter-OL 2014 i Sotsji, der hennes beste individuelle resultat var nummer 16 på 500 meter. 

## Referanser


## Eksterne lenker
*
Sofia Thorup

**Sofja Sergejevna Prosvirnova** (russisk: Софья Сергеевна Просвирнова, født 1997, gift **Sofia Thorup**) er en russisk skøyteløper som konkurrerer for Danmark siden sesongen 2022/23. Hun konkurrerte i kortbaneløp for Russland, og representerte sitt daværende land under Vinter-OL 2014 i Sotsji, der hennes beste individuelle resultat var nummer 15 på 500 meter. 

## Referanser


## Eksterne lenker
*
Sanne van Kerkhof

**Sanne van Kerkhof** (født 27. mars 1987) er en nederlandsk skøyteløper som konkurrerer i kortbaneløp. Hun representerte landet sitt under Vinter-OL 2014 i Sotsji, der hennes eneste resultat var en diskvalifikasjon på stafetten. 

## Referanser


## Eksterne lenker
*
Szandra Lajtos

**Szandra Lajtos** (født 22. juli 1986) er en ungarsk skøyteløper som konkurrerer i kortbaneløp. Hun representerte landet sitt under Vinter-OL 2014 i Sotsji, der hun ble nummer 6 på stafetten. 

## Referanser


## Eksterne lenker
*
Ferjesambandet Mjånes–Hisarøy

**Mjånes–Hisarøy** er et ferjesamband i Gulen kommune over Nyhammarsundet. Det er del av fylkesvei 5583 og forbinder Hisarøyna med fastlandet med ei kabelferje. Sambandet drives av Wergelandgruppa.

Sambandet er på 750 m og blir betjent av KF «Hisarøy» 7 - 9 ganger daglig om hverdagen.

## Referanser
Skredmjelt

**Skredmjelt** (*Oxytropis campestris ssp. scotica*) er en sjelden og truet plante i erteblomstfamilien. Den er en flerårig tuedannende urt, uten vegetativ formering, men med frøreproduksjon. Frøene er nokså store og tunge, og spres trolig bare passivt. Den har gule blomster og finnete blad. 

## Utbredelse  og rødlistevurdering
Generasjonstida er satt til 15 år, dvs. en vurderingsperiode på 45 år. I Norge er planten bare kjent fra to lokaliteter: I Førrejuvet i Hjelmeland, i ei bratt sørvendt rasmark på 485-ca.600 m, med første rapport fra Norge), og i Ritland i i Hjelmeland, i ei fjellhei (Lundberg 2014). Ritlandforekomsten, som ble oppdaget i 2006 av Fridtjof Riis, ligger 20 km sørvest for Førrejuvet (Lundberg 2014). Anders Lundberg og Leiv Krumsvik observerte 138 planter sommeren 2009 i Førrejuvet (Lundberg 2010), og 200 individer ble observert sommeren 2010 av Ove Førland og Anders Lundberg (Lundberg 2014). Ritlandforekomsten omfatter kun 9 individer (Lundberg 2014). Begge forekomstene er utsatte fordi de er så små og individfattige og rasen har dårlig spredningsevne, og det er ingen muligheter for rekruttering fra andre områder. Utbredelsen til skredmjelt er derfor kraftig fragmentert. 

Enkeltindividene blir ikke svært gamle, kanskje noen få tiår. Klimaendringer har trolig ført til færre steinras, noe som gjør at bjørka har ekspandert i Førrejuvet i perioden 1959-2014 (Lundberg 2014), og dette er en trussel mot skredmjelt. Skredmjelt er bare kjent fra Sørvest-Norge og Skottland. 

Skredmjelt vurderes i 2021 som kritisk truet (CR) ut fra et svært begrenset utbredelsesområde og forekomstareal i kombinasjon med en kraftig fragmentert utbredelse og pågående nedgang i habitatkvalitet. Dette er en oppgradering fra i sterkt truet (EN) i forrige rødlistevurdering, på grunn av at utbredelsen nå etter IUCNs regler vurderes som kraftig fragmentert. Planten vurderes også som sterkt truet (EN) ut fra C- og D-kriteriene, på grunn av et lågt individtall og storparten av individene samlet i én delpopulasjon.

## Referanser




## Eksterne lenker
*
Mika Hori

**Mika Hori** (født 1992) er en japansk ishockeyspiller. Hun representerte landet sitt under Vinter-OL 2014 i Sotsji, der hun kom på sisteplass med det japanske laget. 

## Referanser


## Eksterne lenker
*
Vasskjeks

**Vasskjeks** (*Berula erecta*) er en plante i skjermplantefamilien. 

Den vokser i vann og på svært fuktig mark og har hvite blomster. Arten finnes i Europa, Sørvest- og Sentral-Asia og Nord-Amerika, og er innført til Australia. I Norge har den vært funnet i sørlige landsdeler, nord til Rogaland. Rundt 1990 var Vasskjeks regnet som nesten utdødd i Norge, med bare en kjent forekomst nær Larvik, men siden har den kommet tilbake flere steder i Østfold, Vestfold og Vest-Agder. Vasskjeks er fredet i Norge.

## Referanser




## Eksterne lenker
*
Alice Krige

**Alice Maud Krige** (/ˈkriːɡə/; født 28. juni 1954) er en sørafrikansk skuespillerinne og filmprodusent. Hun fikk gjennombruddet sitt i rollen som Gilbert og Sullivan-sangerinnen Sybil Gordon i den Oscar-vinnende filmen *[[Chariots of Fire]]* fra 1981. Siden den gang har hun spilt et rikt antall roller i forskjellige sjangre. Krige hadde rollen som Borg Queen i science fiction-filmen *[[Star Trek: First Contact]]*; hun gjentok også rollen i den siste episoden av TV-serien *[[Star Trek: Voyager]].* Et år etter at serien endte gjentok hun den nok en gang i *[[Star Trek: The Experience]]*. Hun har også spilt i filmer som *[[Trollmannens læregutt (film fra 2010)|Trollmannens læregutt]]* og **.

## Filmografi

## Referanser


## Eksterne lenker
* 
*
Hieronymittklostret

**Hieronymittklosteret** eller **Jerónimos-klostret** (portugisisk: *Mosteiro dos Jerónimos*) er et byggverk i bydelen Belém i Lisboa, Portugal. Manuel I (1495–1521) søkte i 1496 Den hellige stol om å kunne oppføre et hieronymittkloster. Bygningen ble påbegynt i ca. 1501 og regnes blant de viktigste oppført i manuelinsk stil, en portugisisk variant av sengotikken, med innslag av renessanse. Bygningen inneholder sarkofagene til blant andre Henrik Sjøfareren, Vasco da Gama, Fernando Pessoa, Luís de Camões og en rekke portugisiske konger. Klosteret ble oppført på UNESCOs verdensarvliste i 1983, sammen med Belémtårnet. I 2007 kåret det portugisiske folket Jerónimos-klosteret til femteplass av de syv underverkene i Portugal.

Hieronymittklosteret (etter Hieronymus fra Stridon) er oppført på stedet for den tidligere Mariakirken i bydelen Belém, portugisisk for Bethlehem. Manuel I ønsket å oppføre et monument over Avis-Beja-dynastiet som han tilhørte, forøvrig som den første fra dynastiet som ble monark over Portugal. Hieronymittordenen sto i nær forbindelse med det portugisiske kongehus. Byggekostnadene til klosteret ble blant annet finansiert med skatt på importen av pepper («pepperskatten»).

Klosterets fasade er mer enn 300 meter lang og oppført i sandstein fra Ajuda, Rio Seco, Alcântara, Laveiras og Tercena. Arkitekter har blant andre vært Diogo de Boitaca (ca. 1460-1528), João de Castilho (ca. 1475-1552), Diogo de Torralva (ca. 1500-1566) og Jerónimo de Ruão (1530-1601).

Hieronymittklosteret ble oppført i perioden for de store oppdagelser og plassert ved Lisboas havn, nær Belémtårnet. Det offisielle bildet etter undertegningen av Lisboa-traktaten, ble tatt med Hieronymittklosteret som bakgrunn.
  
## Bildegalleri


Fil:Jero233BG23.jpg
Fil:Jero834BG23.jpg
Fil:Jero538BG23.jpg
Fil:Jero825BG23.jpg
Fil:Jero275BG23.jpg
Fil:Vasco da Gama Jerónimos 2008-1.jpg
Fil:Jero711BG23.jpg
Fil:Jero284BG23.jpg
Fil:Jero488BG23.jpg
Fil:Jero922BG23.jpg
Fil:Mosteiro dos Jerónimos por Rodrigo Tetsuo Argenton 05.jpg
Fil:View from the Cloisters in the Jerónimos Monastery.JPG
Fil:Jerónimos Monastery (14216854227).jpg
Fil:Mosteiro dos Jerónimos 2009-08-26.jpg

## Referanser

## Eksterne lenker
*
Tatjana Burina

**Tatjana Ivanovna Burina** (russisk: Татьяна Ивановна Бурина; født 20. mars 1980) er en russisk ishockeyspiller. Hun representerte landet sitt under Vinter-OL 2014 i Sotsji, der hun kom på sjetteplass med det russiske laget. 

## Referanser


## Eksterne lenker
*
Hestekjørvel

**Hestekjørvel** (*Oenanthe aquatica*) er en toårig urt i skjermplantefamilien.

Den blir 30 til 120&nbsp;cm høy og har hvite blomster. Planten er giftig og er en vanlig vannplante i Europa og Vest-Sibir. Nordgrensen til utbredelsesområdet går over Sørøst-Norge. Hestekjørvel er kritisk truet i Norge og den eneste plassen en vet at den vokser i landet er Eløytjern i Rygge i Østfold. Arten har trolig blitt utryddet fra andre steder på Østlandet på grunn av grøfting. Hestekjørvel er fredet i Norge.

## Referanser




## Eksterne lenker
*
Jessie MacWilliams

**Florence Jessie MacWilliams** (født 4. januar 1917 i Stoke-on-Trent, død 27. mai 1990) var en britisk matematiker som bidro til feltet kodeteori.

MacWilliams studerte ved University of Cambridge og tok Bachelor of Arts i 1938 og Master of Arts i året etter. Hun flyttet til USA i 1939 og studerte ved Johns Hopkins University. Ett år senere forlot hun Johns Hopkins University og begynte ved Harvard University. I 1955 ble hun programmerer og lærte kodeteori ved Bell Labs, og der tilbragte hun det meste av karrieren. Etter å ha returnert til Harvard tok hun i 1961 doktorgrad, under veiledning av Andrew Gleason.

Hun arbeidet med feilrettingskoder og var medforfatter av *The Theory of Error-Correcting Codes* med Neil Sloane.

Hun er kjent for MacWilliams-identitetene i kodeteori.

I 1980 ble hun den første Noether Lecturer.

## Referanser


## Videre lesning
*
Anna Vinogradova

**Anna Konstantinovna Vinogradova** (russisk: Анна Константиновна Виноградова; født 6. april 1991) er en russisk ishockeyspiller. Hun var med i den russiske troppen under Vinter-OL 2014 i Sotsji som kom på sjetteplass, men spilte ingen kamper.

## Referanser


## Eksterne lenker
*
Jærtistel

**Jærtistel** (*Serratula tinctoria*) er en flerårig urt i kurvplantefamilien. 

Den har rød-fiolette blomster og har ikke torner. Arten er egentlig ikke en tistel. I Norge er den bare funnet et sted, i Hå kommune på Jæren. Den vokser på beite- og slåttemark og i småskog. Jærtistel er sterkt truet og er fredet i Norge.

## Referanser




## Eksterne lenker
*
Vitenskapsåret 1494

**Vitenskapsåret 1494** er en oversikt over hendelser, prisvinnere, fødte og avdøde personer med tilknytning til vitenskap i 1494.

## Hendelser
* Luca Pacioli fullførte læreverket «Summa de arithmetica, geometria, proportioni et proportionalita» (*Oppsummering av aritmetikk, geometri, forhold og proporsjonalitet*), med første bruk av symbolene p̄ for addisjon (*più*) og m̄ for subtraksjon (*meno*). Tegnene + og − ble tatt i bruk senere. Venezia.
* Aldo Manuzio etablerte boktrykkeri i Venezia.

## Fødsler
* 24. mars – Georgius Agricola, tysk humanist, den første tyske mineralog og metallurg (død )
* 18. august − Johannes Scheubel, tysk matematiker (død )
* 16. september − Francesco Maurolico, italiensk matematiker, astronom og historiker (død )
* 20. desember − Oronzio Fineo, fransk matematiker og kartograf (død )
* Ukjent dato − 
** Domingo de Soto, spansk prest og naturfilosof (død )
** Alonso Álvarez de Pineda (død 1520), spansk oppdagelsesreisende og geograf.

## Dødsfall
* 4. februar − Jurij Drohobytsj, ukrainsk filosof og lege (født 1450)
* 28. september − Angelo Poliziano, italiensk humanist (født )
* 17. november − Giovanni Pico della Mirandola, italiensk naturhistoriker (født )


Fil:Georgius agricola.jpg|Georgius Agricola(1494-1555)
Fil:Georgius_Drohobich.jpg|Jurij Drohobytsj(1450-1494)
Fil:Angelo_Poliziano_-_Angel_Appearing_to_Zacharias_(detail).jpg|Angelo Poliziano(1454-1494)
Fil:Pico1.jpg|Mirandola(1463-1494)


## Referanser
Odd Sylvarnes Lund

**Odd Sylvarnes Lund** (1949–2021) var en norsk musiker som spesialiserte seg på eldre blåseinstrumenter. Han spilte instrumenter som bukkehorn og lur, og var profesjonell trompetist. Lund var førsteamanuensis (emeritus) ved Norges musikkhøgskole, der han var tilknyttet fagseksjon for improvisert musikk, jazz og folkemusikk.

Lund deltok på en rekke CD-innspillinger. Under åpningsseremonien for Vinter-OL på Lillehammer spilte han lur.

## Referanser


## Eksterne lenker
* 
* Watne, Åshild og Lund, Odd Sylvarnes , folkorg.no
*https://www.aftenposten.no/personalia/i/weKwGn/odd-hadde-et-kjaerlighetsforhold-til-det-urnorske
Dorota Stalińska

**Dorota Stalińska** (født 1. juni 1953 i Gdańsk i Polen) er en polsk skuespillerinne.
Hun har mottatt flere priser, blant annet *Brązowe Lwy Gdańskie* under Den polske filmfestivalen i Gdynia i 1980  og 1984. Hun vant også  *CIDALC* og *CAALA* prisen under Den internasjonale filmfestivalen i San Sebastián i 1983.

## Filmografi (utvalg)
* 1980 - *Bez miłości*
* 1981 - *Debiutantka*
* 1981 - *Miłość ci wszystko wybaczy*
* 1982 - *Krzyk*
* 1983 - *Seksmisja*
* 1990 - *Historia niemoralna*

## Referanser


## Eksterne lenker
* 
*  ''Dorota Stalińska'' - Filmpolski.pl
Vassdalselva (Loppa)

**Vassdalselva** er ei elv i Loppa kommune i Finnmark. Den har utspring fra nordsida av fjellet Fasttalrášša, og renner derfra mot nordvest ned til Vassdalsvatnet (18 moh.). Fra Vassdalsvatnet fortsetter elva et kort stykke ned til munningen i Vassdalsbotn, ei bukt på østsida av Øksfjorden, i den sørligste delen av tettstedet Øksfjord. Elva er  lang, og har et nedbørfelt på . Middelvannføringen ved munningen er .

## Referanser
Johan Lauritz Sundt

**Johan Lauritz Sundt** (født 14. april 1828 i Frederiksvern (samme som Stavern), død 25. januar 1889 i Kristiania) var en norsk industrimann, kjent for å ha startet Nitedals Tændstikfabrik i 1861 og Christiania smørfabrik som i 1876 var Nordens første produsent av margarin. Han skrev også teaterstykker, dikt og utga en roman.

## Liv og virke
### Bakgrunn
Han var sønn av Peter Albrigt Sundt (1796–1847) og Inger Nielsen (1806–1883).  Faren var kjøpmann i Farsund.

### Karriere
Etter oppveksten i Farsund og farens død i 1847 flyttet han til Larvik og fikk jobb hos Christian Christiansen jr. (1825–1894) som drev familiefirmaet *Christiansen & Co.*.

Etter å fra 1850 til 1856 ha vært handelsreisende utenlands, startet han som klesgrossist i Kristiania. Raskt meldte han overgang til Nittedal der han ble ordfører i 1858. I 1862 fikk han i gang fyrstikkproduksjon med utstyr han kjøpte fra en nedlagt fabrikk anlagt 1846 i Kristiania av Fritz Heinrich Frølich (1807–1877). I 1863 startet han til og med et meieri. Broren Oluf Christian Sundt (1834–1891) overtok samtidig geskjeften i Oslo.

På 1870-tallet hadde broren Eilert Sundt (1843–1912) blitt kjent med den franske smørekspert Auguste Pellerin (1853–1929) hos *Aug. Pellerin et fils*. Med smørpatentet i lomma kunne de tre brødrene i 1876 starte Christiania smørfabrikk, det første i Norden. Fyrstikkfabrikken ble så i 1878 overtatt av  Agnæs Tændstikfabrik, som var eid av nevnte Christian Christiansen i Larvik. Johan Lauritz satt i fyrstikkstyret til 1883. Fra 1884 til 1887 var han i styret for Hovedbanen, og i 1887 fikk han sin St. Olavs Orden og en plass i  Tolltariffkommisjonen. Han døde i 1889, men hadde da rukket å sitte ett år i byens formannskap og blitt forespurt en ministerpost av Johan Sverdrup (1816–1892) som ble statsminister i 1884.

Johan Lauritz Sundt skrev også teaterstykket *Nils Lykke* som i 1861 ble oppført på Kristiania norske Theater, som gikk konkurs året etter. En del av hans dikt og fortellinger ble publisert i byens aviser på 1850-tallet.

### Familie
Johan Lauritz Sundt ble i 1852 gift med Mathiane Trepka (1825–1901).

De etterlot seg et stort legat og tre døtre.  Datteren Inga (1853–1881) ble i 1879 gift med Emil Ferdinand Rode og svigermor til riksantikvar Harry Fett.

Datteren Asta (1855–1935) ble gift med fyrstikkdirektør Maurits Hansen, mens datteren Ragna (1857–1909) ble gift i 1884 med samme Emil Ferdinand Rode og mor til idrettslederen Leif Sundt Rode.

:*Se [[Sundt (slekt)]] for farsslekta

== Utgivelser ==
* 
* 
* *Nils Lykke'', 1860.  Teatermanuskript om Nils Lykke i fem akter. Oppført på Kristiania norske Theater først den 13. september 1861.
* 
* 

## Litteratur
* Sundt, Johan Laurids i Norsk Forfatter-Lexicon, 1814–1888
* 
* 

## Referanser
Juliane Sophie av Danmark

**Juliane Sophie** (født 8. februar 1788 i København, død 9. mai 1850 samme sted) var en dansk-norsk prinsesse, søster til Christian Frederik.

Hun var datter av arveprins Frederik og hans hustru Sophie Frederikke av Mecklenburg-Schwerin, og dermed tilsynelatende barnebarn av kong Frederik V. Men det råder enighet om at hennes biologiske far var grev Frederik von Blücher. Den 22. august 1812 giftet hun seg med prins Frederik Vilhelm Carl Ludvig av Hessen-Philippsthal-Barchfeld (1786–1834). Paret bosatte seg i den Rybergske Gård i Store Kongensgade, hvor Juliane Sophie levde de siste 16 år av sitt liv som enke.

De fikk ingen barn sammen, etter sigende fordi Juliane fryktet å dø i barselseng.

## Referanser


## Litteratur
* 
* Thorsøe, Alexander: 

## Eksterne lenker
*
Erling Brøndmo

**Erling Brøndmo** (født 18. april 1961) er en norsk pressemann, i perioden 2010–2011 sjefredaktør i *[[Glåmdalen (avis)|Glåmdalen]]* i Kongsvinger. 

Brøndmo har tidligere arbeidet i *[[Trønder-Avisa]]* (fra 1978), *[[Namdal Arbeiderblad]]*, *[[Romerikes Blad]]*, *[[Sarpsborg Arbeiderblad]]* og Mediehuset Nedre Glomma og Halden, som omfatter *Sarpsborg Arbeiderblad*, *[[Demokraten]]*, *[[Halden Dagblad]]* og TV Østfold).

## Referanser
Rolf Nordberg

**Rolf Nordberg** (født 30. januar 1954) er en norsk pressemann, i perioden 1999–2010 sjefredaktør i *[[Glåmdalen (avis)|Glåmdalen]]* i Kongsvinger. 

Nordberg fortsatte etter redaktørperioden i annen stilling i avisen.

## Referanser
Toke (navn)

**Toke** er et sjeldent dansk mannsnavn med norrøn opprinnelse. Navnet er dannet av gudenavnet Tor. Navnet er mest utbredt i formen *Tóki* på Færøyene, og *Tuukka* i Finland. *Toke* er også et nigeriansk kvinnenavn.

## Etymologi
*Toke* er en yngre dansk form av *Toki*, den gammeldanske formen av norrøne *Tóki*, som var en kjæleform av norrøne navn med førsteleddet *þórr*, «torden», og et andreledd som begynte på *k-* eller sluttet på *-ki*. *Tóki* kan også være dannet av gammeldanske *toki*, «tosk».

Andre gammeldanske former av navnet er *Tokki*, *Tuki* og *Túki*. *Toke* og *Tuke* er gammelsvenske former av navnet. *Tóki* er den islandske og færøyske formen av navnet. *Tuuka* er en finsk form av navnet, og *Duvká* en samisk form.

*Týki* er en annen norrøn form av navnet, som har gitt opphav til gammeldanske *Týki*, og de nyere danske navnene *Tyge* og *Thyge*. Disse har gitt opphav til etternavnet *Thygesen*.

*Toke* er også et niuisk mannsnavn og et nigeriansk og finsk kvinnenavn.

## Utbredelse

*Tóki*, *Túki* og *Týki* er blant de 20 vanligste navnene i nordiske runeinnskrifter, så navnet var antakelig utbredt i vikingtiden. Navnet ble oftest skrevet  (tuki). Navnet har siden vært mindre utbredt. *Toke* var i Danmark mest populær i 1970- og 1980-årene, spesielt i København og Sjælland.

Formen *Tyke* er kjent i Sverige fra 1313. Formen *Tyge* er kjent i Sverige fra 1355 og igjen fra 1882. *Tyge* og *Thyge* var i Danmark mest populært i 1930- og 1940-årene. I Norge er *Tyke* og *Tyge* kjent brukt i Telemark og *Thyge* på Østlandet og Sørlandet.

Den finske og samiske formen av navnet har navnedag:

*Toke* er i dag et sjeldent navn. Det er mest utbredt i formen *Tóki* på Færøyene, og *Tuukka* i Finland.

|}

## Kjente personer med navnet
Personene i listene er ordnet kronologisk etter fødselsår.
### Menn
* Pálna-Tóki (900-tallet), dansk høvding og sagnhelt, også kalt Palnatoke eller Toke Palnasson 
* Thyge Axelsen Brahe (død 1523), dansk adelsmann og riksråd
* Tyge Nielssøn (ca. 1610&ndash;1687), dansk-norsk boktrykker
* Tyge Rothe (1731&ndash;1795), dansk forfatter og historiker
* Tyge Hvass (1885&ndash;1963), dansk arkitekt
* Thyge Petersen (1902&ndash;1964), dansk bokser
* Toke Townley (1912&ndash;1984), engelsk skuespiller
* Tyge Dahlgaard (1921&ndash;1985), dansk diplomat og politiker
* Tyge Greibrokk (født 1942), norsk kjemiker
* Toke Reichstein (født ca. 1975), dansk økonom
* Toke Lykkeberg (f. 1977), dansk kurator
* Toke Møldrup (f. 1980), dansk cellist
* Toke Holst (født 1981), dansk håndballspiller
* Tuukka Rask (født 1987), finsk ishockeyspiller
* Toke Meier Carlsen, dansk-norsk matematikkprofessor
* Toke Talagi, niuisk statsminister
### Kvinner
* Toke Makinwa (født 1984), nigeriansk radio- og TV-vert

## Referanser


## Eksterne lenker
Tshering Dorji

**Tshering Dorji** (født 1993) er en bhutansk fotballspiller, som spiller for South United FC.  

Han debuterte for Bhutans herrelandslag i fotball i 2011, og ble kjent da han 12. mars 2015 scoret Bhutans vinnermål da de vant sin første VM-kvalifiseringskamp i fotball noen sinne, og slo Sri Lanka 1-0.

## Referanser


## Eksterne lenker
* 
* Dojris vinnermål mot Sri Lanka 12. mars 2015 (YouTube)
Enggaten (Tønsberg)

**Enggaten** (1-29, 2-20) er en 365 meter lang boliggate i Tønsberg. Den går fra Halfdan Wilhelmsens allé parallelt med Vestfoldbanen forbi Skiringsalgaten. Enggaten ble bebygd fra 1920.

## Referanser
Kovelva

**Kovelva** er ei elv i Alta kommune i Finnmark. Den har utspring fra sørsida av Teistberget, øst for Indre Lokkarfjorden, og renner mot sør gjennom dalen Livllevággi. Den snur senere mot øst og renner inn i Kovvannet, og derfra videre ned til munningen i Innerkoven i Langfjorden.

Fallet fra Kovvatnet til fjorden er utbygd til kraftproduksjon i Kåven kraftverk.

Elva er  lang, og har et nedbørfelt på . Middelvannføringen ved munningen er .

## Referanser
Anton Jenssens gate (Tønsberg)

**Anton Jenssens gate** (1-13, 2-8) er en gate på Korten i Tønsberg. Den går fra Kjelleveien og ender opp i Statens Park ved Farmannsveien. 

Gaten er oppkalt etter Anton Marius Jenssen (1879-1967), formannskaps- og bystyremedlem mellom 1910 og 1936, og stortingsmann mellom 1925 og 1945.

## Bildegalleri

Fil:Tønsberg Anton Jenssens gate 1.jpg|Anton Jenssens gate 1
Fil:Tønsberg Anton Jenssens gate 4.jpg|Anton Jenssens gate 4
Fil:Tønsberg Anton Jenssens gate 11.jpg|De tidligere Farmand Fabrikker


## Referanser
Maristova

**Maristova**, også kalt **Maristuen**, er et turiststed i Lærdal kommune i Sogn og Fjordane. Maristova ligger på 830 moh ved E16 over Filefjell, og den gamle Kongevegen. Maristova utgjør et høyfjellssenter med campingplass, hytter og annet. Historisk var Maristova skysstasjon ved Kongevegen, og offentlig eiendom fra den ble bygd på 1300-tallet til den gikk over på private hender i 1847.

## Historikk
Maristova er omtalt som sælehus (salustofa, herberge for veifarende) i 1358, og er etter all sannsynlighet oppkalt etter den hellige Margareta av Antiokia («Margaretarstofa a Filefjelli»,) i likhet med Maridalen.

Over Filefjell er en gammel ferdselsvei mellom øst og vest, særlig for bøndene i Valdres som hadde sin nærmest havn i Lærdal. Fjellstua Maristova ble trolig etablert så tidlig som omkring 1300. Bøndene i Lærdal og Borgund hadde ansvar for vedlikehold av «landsveien» gjennom Lærdal og dessuten skyssplikt både i dalen og på fjellet, for denne tunge plikten var de lenge fritatt for militærtjeneste og hadde redusert skatt. I 1793 ble «Den bergenske hovedvei» lagt over Hadeland, Valdres, Filefjell og til Lærdalsøyri der var båtskyss videre til Gudvangen eller Bergen. Denne «Kongeveien 1793» var den første kjørbare vei mellom øst og vest. 

Den eldste bygningen på Maristova er fra 1791, da det ble kjørevei over Filefjell, og i dag privat museum. Det første hotellet i sveitserstil ble bygd i 1888 og utvidet 1894. Maristuen Hotell ble totalskadd av brann 4. mai 1976, og et nytt apartementshotell stod ferdig i 1978.

## Bilder

File:Maristuen, Filefjeld - NB MS G4 0118.jpg|«Maristuen, Filefjeld»  i Lærdal i Sogn og Fjordane. Foto fra omkring 1890. Det første hotellet i sveitserstil ble bygd i 1888. Den eldste bygningen på Maristova i dag er fra 1791, da det ble kjørevei over Filefjell.
File:Borgund Maristuen Hotel Filefjel - NB MS G4 0119 (cropped, enhanced).jpg|«Hotel Maristuen» omkring 1900. Hotellet fra 1888 ble utvidet i 1894. 
File:Maristuen - no-nb digifoto 20150226 00117 NB MIT FNR 00307 A (cropped).jpg|«Maristuen». Foto trolig fra etter krigen.
File:Maristuen - no-nb digifoto 20150226 00105 NB MIT FNR 00302.jpg|«Maristuen». Maristuen Hotell ble totalskadd i brann 1976. 
File:Maristuen - no-nb digifoto 20150227 00188 NB MIT FNR 00310 B.jpg|«Maristuen»
File:Maristuen - no-nb digifoto 20150226 00189 NB MIT FNR 00309.jpg|«Maristuen»


## Referanser


## Eksterne lenker
* 
* «Opplev Maristova»
Palacio Real

**Palacio Real** er et stort slottsanlegg som ligger i Madrid i Spania. Palasset er offisiell residens for Spanias kongelige familie, men fungerer bare som den offisielle rammen for hoffet. Som sin faktiske residens bruker kongefamilien Zarzuela-palasset.

Slottet ligger på stedet der middelalderborgen Real Alcázar de Madrid sto. Etter at en brann ødela Real Alcázar julaften i 1734, bestemte kong Filip V at det skulle reises et nytt palass samme sted. Filippo Juvarra ble engasjert som arkitekt, og etter at han døde i 1736 gjorde eleven Giambattista Sacchetti enkelte modifiseringer av planene, som igjen ble endret av Francisco Sabatini. Grunnsteinen ble lagt i 1738 og bygningen sto ferdig i 1751. Kong Karl III flyttet inn i palasset med sitt hoff i 1764.

Palasset har en gulvflate på  m².

Kongefamilien har siden 1975 vært bosatt i Zarzuela-palasset.

## Referanser

## Eksterne lenker
*
Miranda July

**Miranda Jennifer July** (født 15. februar 1974) er en amerikansk kunstner, regissør, skuespiller og forfatter. Hun har skrevet regissert og spilt i filmene *[[Me and You and Everyone We Know]]* fra 2005 og *[[The Future (film)|The Future]]* fra 2011. I 2007 ga hun ut novellesamlingen *Ingen hører til her mer enn du*, og i 2015 kom debutromanen 'The First Bad Man*.

*Me and You and Everyone We Know* vant debutprisen [[Camera d'Or]] under [[Cannes filmfestival 2005]] og juryprisen under [[Sundance-festivalen]] samme år.

== Bibliografi ==
* *Ingen hører til her mer enn du*. Cappelen-Damm, 2008. 
* *The First Bad Man''. Canongate Books, 2015. 

## Filmografi

## Personlig
July er gift med filmregissøren Mike Mills. Sammen har de sønnen Hopper.

## Referanser


## Eksterne lenker
* 
* Blogg (ikke oppdatert siden 2005).
*
Arabia Petraea

**Arabia Petraea**, det petreiske Arabia, var et eldre navn for nordre del av Sinaihalvøya med tilgrensende del av den nordvestre arabiske halvøya, området nordover inn i nåværende søndre Syria samt nåværende Jordan. Området var oppkalt etter byen Petra. *Arabia petraea* var det eneste arabiske område som ble erobret av romerne og ble en romersk provins.

Romerne delte inn den arabiske verden i *[[Arabia deserta]]*, *[[Arabia Felix|Arabia felix]]* og *Arabia petraea*.

Provinsen grenset i Romerriket opp mot Syria, Judea og Aegyptus.

## Etymologi
Ordet *petraea* betyr «fullt av stein/fjell» eller «med mye stein/fjell»; det latinske ordet *petra* betyr stein.

## Historie
Deler av Arabia og hele nabateernes rike rundt Petra ble i 106 uten vesentlige problemer underkastet romerne under konsul Cornelius Palma på keiser Trajans tid, og forble under romersk herredømme, men mange erobrede områder i Mellomøsten, som Armenia, Mesopotamia og Assyria, skiftet hender et stykke tid etter Trajans erobringer. Arabia grenset opp mot en ørken mot øst som ble kalt «limes arabicus». 

Keiser Philippus Arabs, som var araber, var fra Shahbä, en syrisk by som ble tilføyd til provinsen mellom 193 og 225. Philippus ble født i 204. På grunn av dens beliggenhet omfattet grenseområdene en nomadebefolkning, sarasenerne og et område dominert av Parterriket.

Selv om provinsen kunne bli utsatt for angrep fra parterne og byen Palmyra, var den ikke konstant utsatt som frontene i Germania og i Nord-Afrika. Provinsen var heller ikke preget av hellenistisk kultur. Provinsen var en av de keiserlige provinser, der keiseren valgte guvernøren.

Ved keiser Diokletians forvaltningsreform ble provinsen under navnet *Arabia* tilordnet dioecesis *Oriens*, og etterhvert delt i to, *Arabia* og *[[Palaestina III Salutaris]]*. Ved rikets deling i 295 ble den del av Østromerriket. På 600-tallet ble den erobret av muslimske arabere.

## Litteratur
* Glen Bowersock: *Roman Arabia*. Cambridge, MA 1983.
* Rudolf Ernst Brünnow, Alfred von Domaszewski: *Die Provincia Arabia*. 3 bind, Straßburg 1904-1909.
* Maurice Sartre: *Trois Études sur l'Arabie romaine et byzantine.* Brüssel 1982.

## Referanser


## Eksterne lenker
*
Grøtnesdalen

**Grøtnesdalen** er ei bygd på Reinøya i Karlsøy kommune i Troms. Den ligger ved Grøtsundet, lengst sørøst på Reinøya.  Grøtnesdalen er endepunkt for Fv7908.

## Referanser
Stakkvik

**Stakkvik** er ei bygd på Reinøya i Karlsøy kommune i Troms. Den ligger ved Langsundet, på vestsida av Reinøya, og strekker seg fra Reinskard i sør til Stakkvikneset i nord. Fv301 går gjennom bygda. Stakkvik har fergeforbindelse til kommunesenteret Hansnes, som ligger på Ringvassøya på motsatt side av Langsundet. I 2015 hadde grunnkretsen Stakkvik 135 innbyggere.
Per 1. januar 2024 hadde grunnkretsen Stakkvik 92 innbyggere.

## Referanser
Symmetrisk flerprosessering

**Symmetrisk flerprosessering** (*symmetric multiprocessing* eller *shared-memory multiprocessing* (SMP)) er en form for flerprosessering, eller bruken av to eller flere mikroprosessorer i et og samme datamaskinsystem. Dette støttes direkte av maskinvaren og står i en kontrast til asymmetrisk flerprosessering hvor flerprosessering besørges indirekte av operativsystemet eller annen programvare.

Symmetrisk flerprosessering innebærer at to eller flere mikroprosessorer deler et felles dataminne (SIMD). Dette kan referere til flere prosessorkjerner på samme mikrobrikke, flere mikrobrikker med hver sin kjerne i en enkelt mikroprosessor, eller flere mikroprosessorer på et hovedkort. Symmetrisk flerprossering kan også realiseres i et nettverk.
Precision Pistol Competition

**Precision Pistol Competition** (**PPC**) er en skytesport med fokus på presisjonsskyting i forskjellige stillinger på ulike hold.

Sporten administreres i Norge av PPC 1500 Norge, som er en del av Norges Skytterforbund. 

Konkurranseformen oppstod i USA mellom 1957 og 1958 og var opprinnelig tilpasset politiopplæring. Lenge var konkurransen kun for tjenestepersonell, men det ble etterhvert også åpnet opp opp for sivil deltakelse. PPC er derfor også kjent under navn som blant annet «*Police Pistol Combat*», «*Practical Police Course*», «*Practical Pistol Course*» og «*Practical Pistol Combat*», men «*Precision Pistol Competition*» er det navnet som brukes i dag.

Norgesmesterskapet i PPC arrangeres årlig.

## Konkurranseprogram
En full PPC1500 match består av 150 skudd, og er delt opp følgende:

**Match 1**
*Stage 1: 7 meter 2x6 skudd på 20 sek. Stående skytestilling
*Stage 2: 15 meter 2x6 skudd på 20 sek Stående skytestilling

**Match 2**
* 25 meter 3x6 skudd på 90 sek. (1 min. 30 sek.) 6 skudd knestående / 6 skudd stående barrikade venstre / 6 skudd stående barrikade høyre

## Klassifisering av utøvere
Det skytes både med pistol og revolver på avstandene 3, 7, 15, 25 og 50 meter eller yards, og i forskjellige stillinger som liggende, sittende, knestående, og stående. 

Maksimal poengsum er 1500, derav navnet. Skytterne klassifiseres etter tidligere resultat, og det kåres vinnere innenfor de forskjellige klassene: 
***Marksman**: (0–1289)
***Sharpshooter**: (1290–1378)
***Expert**: (1379–1439)
***Master**: (1440–1475 poeng)
***High Master**: (1476-1500 poeng)

Resultatkravet må nås to ganger før man rykker opp.

## Referanser


## Eksterne lenker
* Introduksjon til Precision Pistol Competition (PPC) skyting av Øivind Johnsen, Oppegård Skytterlag
* Video: PPC 1500 Match i Umeå, Sverige
* PPC World Association
* Rulebook WA 1500 2013